เพื่อนชวนไปลองร้านนี้โดยโฆษณาง่า "ร้านน่ารัก ขนมอร่อย" ... ไม่ผิดหวังค่ะ

การตกแต่งร้านเน้นโทนสีขาวและน้ำตาล แล้วแซมด้วยสีเขียวของต้นไม้เป็นจุดๆ ให้ความรู้สึกอบอุ่น อ่อนโยน สงบ สบายตา

ส่วนรายการขนม แม้จะมีให้เลือกไม่เยอะ แต่เป็นเมนูแปลกใหม่สำหรับคนไทยพอควร ทางร้านนิยามตัวเองไว้ว่าเป็นร้านของหวานสัญชาติไต้หวัน ซึ่งหลายเมนูเหมาะกับหน้าร้อนมากกกกกกกกกก เพราะเป็นพวกน้ำแข็งใสโรยทอปปิ้งด้วยเฉาก๊วยแบบหนึบกับไม่หนึบ วุ้นมะพร้าวแบบกัมมี่ที่ไม่หวานแต่ได้ความมันของมะพร้าวอย่างเต็มที่ และแน่นอนไจ้หวันก็ต้องมีมุกหนึบไว้เคี้ยวเล่นไปกับน้ำแข็งใส

รูปที่ถ่ายมาคือเมนูที่ชอบที่สุด Refreshing jelly เป็นเยลลี่จากลูกฟิกเสิร์ฟมาบนน้ำแข็งใส รสชาติอมเปรี้ยวอมหวานกำลังดี เหมาะสำหรับคนไม่ชอบกินหวานอย่างเรา กินแล้วสดชื่นดีค่ะ

ราคาขนมสมกับอยู่ในนิมมานค่ะ แต่ก็ถือว่าไม่แรงมาก ถ้าดูจากความอร่อย+หน้าตาขนม+บรรยากาศร้าน ถือว่าสมราคาค่ะ